Document ID: 32001R1342

Title and Content:
Κανονισμός (ΕΚ) αριθ. 1342/2001 της Επιτροπής της 3ης Ιουλίου 2001 για την τροποποίηση του κανονισμού (ΕΚ) αριθ. 795/2001, που προβλέπει ειδικά μέτρα παρέκκλισης από τους κανονισμούς (ΕΚ) αριθ. 174/1999, (ΕΚ) αριθ. 800/1999 και (ΕΚ) αριθ. 1291/2000 στον τομέα του γάλακτος και των γαλακτοκομικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, για την κοινή οργάνωση της αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 26 παράγραφος 3 και το άρθρο 40, Εκτιμώντας τα ακόλουθα: (1) Ο κανονισμός (ΕΚ) αριθ. 795/2001 της Επιτροπής(3) προβλέπει ειδικά μέτρα για τη ρύθμιση των εξαγωγών οι οποίες δεν μπόρεσαν να ολοκληρωθούν εξαιτίας των διευρυμένων διαδικασιών έκδοσης των υγειονομικών πιστοποιητικών που εφαρμόστηκαν από ορισμένα κράτη μέλη σχετικά με τα μέτρα προστασίας που εγκρίθηκαν με τις σχετικές αποφάσεις και ορισμένα μέτρα που ελήφθησαν από ορισμένες τρίτες χώρες, τα οποία οδήγησαν σε περιορισμούς κατά την εξαγωγή. (2) Τα μέτρα υγειονομικής προστασίας που ελήφθησαν από ορισμένες τρίτες χώρες σε σχέση με τις εξαγωγές της Κοινότητας εξακολουθούν να ισχύουν και συνεχίζουν να επηρεάζουν τις δυνατότητες εξαγωγής ορισμένων προϊόντων. (3) Θα πρέπει να περιοριστούν οι συνέπειες που αυτά συνεπάγονται για τους εξαγωγείς της Κοινότητας με την παράταση της ισχύος των πιστοποιητικών εξαγωγής καθώς και με την άμεση παράταση ορισμένων προθεσμιών. Θα πρέπει επίσης να τροποποιηθούν οι ανακοινώσεις εκ μέρους των κρατών μελών σχετικά με τα εν λόγω πιστοποιητικά. (4) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 795/2001 τροποποιείται ως εξής: 1. Στο άρθρο 1, η παράγραφος 2 αντικαθίσταται από το ακόλουθο κείμενο: "2. Κατ' εξαίρεση από το άρθρο 6 του κανονισμού (ΕΚ) αριθ. 174/1999, η περίοδος ισχύος των πιστοποιητικών εξαγωγής που εκδόθηκαν κατ' εφαρμογή του εν λόγω κανονισμού και ζητήθηκαν έως τις 22 Μαρτίου 2001 το αργότερο παρατείνεται μετά από αίτηση του δικαιούχου κατά: - 5 μήνες για τα πιστοποιητικά που λήγουν στις 31 Μαρτίου 2001, - 4 μήνες για τα πιστοποιητικά που λήγουν στις 30 Απριλίου 2001, - 3 μήνες για τα πιστοποιητικά που λήγουν στις 31 Μαΐου 2001, - 2 μήνες για τα πιστοποιητικά που λήγουν στις 30 Ιουνίου 2001, - 1 μήνα για τα πιστοποιητικά που λήγουν στις 31 Ιουλίου 2001." 2. Το άρθρο 2 αντικαθίσταται από το ακόλουθο κείμενο: "Άρθρο 2 Τα κράτη μέλη ανακοινώνουν στην Επιτροπή με φαξ [στον αριθμό (32-2) 295 33 10]: - μέχρι τις 10 Ιουλίου του 2001 το αργότερο για την περίοδο από 27 Απριλίου μέχρι 30 Ιουνίου 2001 και - τη δεύτερη ημέρα κάθε μήνα το αργότερο για τον προηγούμενο μήνα αρχίζοντας από το μήνα Ιούλιο, για τα προϊόντα που αφορά κάθε μέτρο που προβλέπεται από τον παρόντα κανονισμό τον αριθμό και την ημερομηνία έκδοσης του πιστοποιητικού, των κωδικό της ονοματολογίας των χωρών και των εδαφών για τις στατιστικές του εξωτερικού εμπορίου της Κοινότητας που αναφέρεται στη θέση 7 του πιστοποιητικού, την ποσότητα των προϊόντων, την αρχική περίοδο ισχύος και την παρατεταμένη περίοδο ισχύος." Άρθρο 2 Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Ιουλίου 2001.

Classification Labels:
2394
1934
311

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2763
3156
2479
2487

EuroVoc IDs (Expanded): 2763
3156
2479
2487

Dataset Source: meu

Split: train